FOTO'S: Prins Harry se besige dag in die Kaap | SARIE
FOTO: Gallo Images / Getty Images	1 Desember 2015
FOTO’S: Prins Harry se besige dag in die Kaap	deur SARIE.com-span
Prins Harry se amptelike besoek aan Suid-Afrika het gister in Kaapstad begin, berig Hello!. Die 31-jarige rooikopprins het eers ’n medalje aan die anti-apartheidsvegter emeritus-aartsbiskop Desmond Tutu oorhandig vir sy uitsonderlike prestasies op die gebied van godsdiens.
Harry was daarna by die Ottery-jeugsentrum, ’n korrektiewe fasiliteit vir tienerseuns wat met bendes deurmekaar geraak het. Hy het na die kinders se stories geluister.
Volgende op Harry se agenda was die Football for Hope-sentrum in Khayelitsha, waar daar gesing, gedans en sokker gespeel is.
Net voor die prins moes waai, het die 4-jarige Sinentlantla Jacobs hom aan die hand gegryp. Sy het omtrent gehuil toe hy uiteindelik groet.
Harry is vandag in Durban. Hy het vanoggend kinders ontmoet wat by plaaslike rugby-ontwikkelingprogramme betrokke is.
Dit is Harry se vierde amptelike besoek aan Suid-Afrika. Die Krugerwildtuin en Johannesburg is volgende op sy besige agenda.
Bronne: Hello! en Entertainment Tonight
Lees ook FOTO’S: Prins Harry speel polo in die Kaap
Kate deel foto’s van prinses Charlotte